PATVIRTINTA
Panevėžio lopšelio-darželio „Puriena“
Direktoriaus 2025 m. gruodžio 31 d. įsakymu Nr. 02-222(1.3)

PANEVĖŽIO LOPŠELIO-DARŽELIO „PURIENA“
MAISTO PRODUKTŲ APSKAITOS IR KONTROLĖS TVARKA

I SKYRIUS
BENDROJI DALIS

1. Maisto produktų apskaitos ir kontrolės tvarka (toliau – Tvarka) reglamentuoja lopšelio-darželio „Puriena“ (toliau – Mokykla) maisto produktų pajamų ir išlaidų apskaitos tvarką bei maisto produktų kontrolę.
2. Maisto produktų apskaita vedama 201 sąskaitos ,,Medžiagos ir žaliavos“ subsąskaitoje 2010004 (maisto produktai).
3. Tvarkos tikslas – užtikrinti, kad Mokykloje teisingai būtų vykdoma maisto produktų apskaita.

II SKYRIUS
MAISTO PRODUKTŲ GAVIMO ĮFORMINIMAS, 
ATSISKAITYMAS IR KONTROLĖ

4. Už maisto produktų įsigijimą ir suvartojimą pagal paskirtį, atsakingi Mokyklos sandėlininkas ir vaikų maitinimo ir higienos administratorius.
5. Už ugdytiniams suvartojamų maisto produktų įsigijimą ir teisingą išdavimą pagal valgiaraštį iš sandėlio yra atsakingas sandėlininkas. 
6. Už maisto produktų suvartojimą pagal kokybę, kaloringumą, perspektyvinio meniu sudarymą, jo patvirtinimą ir vadovavimąsi juo – atsakingas lopšelio-darželio vaikų maitinimo ir higienos administratorius. 
7. Gauti maisto produktai, užpajamuojami pagal gautas PVM sąskaitas-faktūras, pagal prekės pavadinimą, kiekį ir piniginė vertę. Maisto produktų apskaita tvarkoma  kompiuterinėje programoje „Biudžetas VS“.  Suskaičiuojama apyvarta ir nustatomas likutis.
8. Kiekvieną dieną sandėlininkas nurašo maisto produktus pagal kiekį vadovaujantis valgiaraščiu reikalavimu, kuris kiekvieną dieną tvirtinamas Mokyklos direktoriaus.
9. Maisto produktai inventorizuojami kiekvieną ketvirtį. 

III SKYRIUS
MAITINIMO APSKAITA

10. Kasdieninio lankymo apskaitos žiniaraščius pildo E dienyne grupių mokytojai.
11. Direktoriaus pavaduotojas ugdymui mėnesio pabaigoje patikrina ir apskaitininkui pateikia užpildytus Vaikų lankomumo apskaitos žiniaraščius. 
12. Nemokamo maitinimo apskaitos žiniaraščius priešmokyklinio ugdymo mokytojai, pateiktus mėnesio pabaigoje programoje pildo direktoriaus pavaduotojas ugdymui. Patvirtinti direktoriaus pavaduotojo ugdymui, pristatomi Panevėžio apskaitos centrui.
13. Maitinimo dienos pietų ir pusryčių kainą nustato Panevėžio miesto savivaldybės Taryba.
14. Nemokamą maitinimą (pusryčiai, pietūs) gaunantiems ugdytiniams dienos maitinimo pietų  kaina – 3,33 Eur, pusryčių – 1,78 Eur. Nemokamus pietus gaunantiems vaikams skiriamas papildomi produktai (vaisiai, trapučiai, sausainiai ir kt.) siekiant išlyginti skiriamas sumas– pietums už 1,65 Eur, pusryčiams – 1,01 Eur.


IV SKYRIUS
 BAIGIAMOSIOS NUOSTATOS

15. Už maitinimo organizavimo priežiūrą ir kontrolę atsakingas vaikų maitinimo ir higienos administratorius.
16. Visos ūkinės operacijos, susijusios su maitinimo ir maisto produktų apskaita užregistruojamos apskaitoje vadovaujantis Mokyklos direktoriaus ir Panevėžio apskaitos centro pasirašyta 2022 m. rugsėjo 1 d. sutartimi Nr. BS-3 su vėlesniais papildymais.

